《谒金门·天色晚》
宋代·赵廱

天色晚。云外一筝斜雁。独凭阑干秋满眼。菊花寒尚浅。叶落香沟红泛。懒把新诗题怨。何处笛声三弄断。月迟帘未卷。

作者简介：赵廱，字和仲，号竹潭，太原清源（今山西清徐）人（《宋诗纪事小传补正》）。高宗绍兴二十四年（一一五四）进士，二十六年，监车辂院，累迁宗正丞。孝宗淳熙二年（一一七五）知肇庆府（《广东通志》卷二一○）。今录诗六首。